Reija Lang

**Reija Lang** (s. 1963 Karhula) on suomalainen jazz-vokalisti ja sanoittaja. Hän on toiminut jazzin parissa 1990-luvun lopusta lähtien ja esittää musiikkia mainstream jazzista free jazziin. 

## Taustaa
Lang on opiskellut Grammy-voittaja Mark Murphyn johdolla Yhdysvalloissa. Lisäksi hän on suorittanut opintoja Helsingin Pop & Jazz Konservatoriossa sekä Sibelius-Akatemian avoimessa yliopistossa. Lang on osallistunut kansainvälisiin jazz workshopeihin Nancy Maranon, Madeline Eastmanin, Jay Claytonin, Sheila Jordanin ja Donna McElroyn johdolla. 

## Yhtyeet
Reija Lang on tehnyt konserttiproduktioita ja levytyksiä seuraavien muusikoiden kanssa: 
*  Lang & Luolajan-Mikkola/Transit (Mikko-Ville Luolajan-Mikkola, Kari Ikonen, Ville Herrala, Mikko Hassinen/Alexi Tuomarila, Tuomas Timonen) 
*  Reija Lang Trio/Soundoscope (Mikko-Ville Luolajan-Mikkola, Petri Krzywacki) 
*  ZOGA (Mikko-Ville Luolajan-Mikkola, Jouni Koponen a.k.a Otzir Godot) 
*  Burn Out Mama/Out of Office (Mika Mylläri, Ed Jones, Geoff Gascoyne, Orphy Robinson), Reija Lang New Trio/Blood of Joy (Mikko-Ville Luolajan-Mikkola, Jarno Kukkonen) 
*  Reija Lang & Miehistö/Uuden Oodi (Heikki Tuhkanen, Seppo Kantonen, Eero Tikkanen, André Sumelius) 
* Langitude Quintet (Fredrik Erlandsson, Richard Palmer, Kjell Dahl, Tomas Tornefjell) 

Lang on esiintynyt kotimaan esiintymisten lisäksi festivaaleilla ja klubeissa Japanissa, Kiinassa, Venäjällä, Virossa ja Ruotsissa.

## Big band -produktiot
Lang tunnetaan myös big band -produktioiden konseptoijana. Produktioihin lukeutuvat vuonna 2007 Mika Myllärin sovittama *Tribute to Anita O'Day* , vuonna 2011 Uwe Steinmetzin sovittama moderni gospelteos big bandille *Every Time I Feel The Spirit*  ja vuonna 2013 Nancy Wilsonin ja Cannonball Adderleyn musiikin inspiroima produktio Erno Tiittasen sovittamana . Vuonna 2025 hän yhdisti voimansa Tapiola Big Bandin ja jousikollektiivi Soul Stringsin kanssa "Carola Forever" -produktiossa., joka kokoaa yhteen Carola Standertskjöld-Liemolan monipuolisuuden laulajana jazzista iskelmään. Sovittajana ja kapellimestarina toimi trumpetisti Markku Renko. 

## Sanoitukset
Lang on sanoittanut englanniksi Wayne Shorterin, Eric Dolphyn ja Mal Waldronin instrumentaalikappaleita vuonna 2005 julkaistulle *Transit*-levylle . Hän on myös sanoittanut englanniksi Ed Jonesin, Geoff Gascoynen ja Orphy Robinsonin sävellyksiä vuonna 2009 julkaistulle *Out of Office* -levylle 
. Kotimaisten säveltäjien teoksiin hän on tehnyt englanninkielisiä sanoituksia Mikko-Ville Luolajan-Mikkolalle, Mika Myllärille, Jarno Kukkoselle ja Alexi Tuomarilalle - ja suomalaisia sanoituksia Seppo Kantoselle, Mikko Innaselle ja André Sumeliukselle.

## Luottamustehtävät
Reija Lang on aktiivinen jazzvaikuttaja. Hän on Suomen Muusikkoyrittäjät ry:n hallituksen jäsen (2013-) . Lang on toiminut aiemmin myös Jazzmuusikot ry:n puheenjohtajana (2008-2012).  Reija Lang tunnetaan myös jazz-klubien ja -tapahtumien tuottajana, mm. Albertin Kellari, Bio Rex Jazz Terazz, Nyyrikki . Vuonna 2022 Lang muutti Ahvenanmaalle ja on toiminut siellä aktiivisena jazzvaikuttajana - hän on ollut perustamassa JazzTelegrafen-jazzklubia Maarianhaminaan vuonna 2024 ja toimii yhdessä basisti Kjell Dahlin kanssa klubin tuottajana. Vuonna 2026 klubista vastaa Åland Jazz rf, Langin ja Dahlin jatkaessa tuottajina. Lang on myös valittu Åland Jazz rf:n hallituksen jäseneksi vuodelle 2026. 

## Palkinnot
Lady Summertime -jazzlaulukilpailun voittaja vuonna 2002 . Lang oli Arricone Big Bandin solistina Lappeenrannassa Suomen Vuoden 2014 Big Band -kilpailussa. Erno Tiittasen liidaama yhtye voitti Suomen mestaruuden 2014.

## Diskografia
* Reija Lang New Trio: Blessium 2015
* Reija Lang & Miehistö: *Uuden Oodi* 2013
* Reija Lang New Trio: *Blood Of Joy* 2013
* *Reija Lang & Arricone Big Band, with special guest Riku Niemi* 2013
* Reija Lang Trio: *Soundoscope* 2010
* Burn Out Mama: *Out of Office* 2009
* Lang & Luolajan-Mikkola: *Transit* 2005

## Lähteet

## Aiheesta muualla
* Reija Langin kotisivut
* Reija Lang JazzFinland.fi:ssä
* Reija Lang Meteli.netissä